Kissan hiekkalaatikkokäyttäytymistä olisi hyvä seurata ja pitää silmällä, sillä näin voidaan huomata vakavia sairauksia jo hyvissä ajoin. Esimerkiksi kissan munuaisten vajaatoiminta oireilee lisääntyneenä juomisena ja virtsaamisena, joka on usein mahdollista huomata kissan hiekkalaatikkokäyttäytymisestä. Kissan munuaisten vajaatoimintaa pyritään hoitamaan erityisruokavaliolla, joka sisältää korkealaatuista proteiinia ja vain vähän suolaa. Tiheä virtsaamistarve myös lisää kissan hiekkalaatikon puhdistustarvetta entisestään.